open-index/open-wikipedia-markdown huggingface dataset:
Bad Auszė

**Bad Auszė** (*Bad Aussee*) – kurortinis miestas centrinėje Austrijoje, Štirjoje, prie Trauno upės. Pagal 2016 m. duomenis jame gyveno 4 771 gyventojas. Žinomas dėl turizmo. Aplinkui yra Alpių kalnai ir Altauszės bei Grunzlės ežerai.

## Istorija
1983 m. netoli miestelio buvo aptikta slėptuvė, kurioje rastas auksas iš Reichsbanko atsargų. Kaip vėliau buvo nustatyta, Antrojo pasaulinio karo metu Bormano įsakymu čia buvo paslėptas auksas, kurį naciai sugalvojo uždengti kaip namo stogą.

## Sportas
* SV Bad Aussee – buvęs futbolo klubas.
* „Panoramastadion“ stadionas, talpinantis 3000 žiūrovų.

## Galerija

 Bad_Aussee_1892..jpg|1892 m.
 Altausseer_See_Sarstein.png|Altauszės ežeras
 Grundlsee2.JPG|Grunlzės ežeras


## Išnašos

## Nuorodos
* Oficiali svetainė (vokiečių k.)
SK Schwadorf

**SK Schwadorf** – buvęs Austrijos futbolo klubas iš Švadorfo.

## Istorija
Klubo ištakos siekia 1936 m., kai buvo įkurtas ASK Schwadorf. Žaidė Erste Liga 2007–2008 m. 

2008 m. ekipa buvo išformuota, o klubas likviduotas.

## Išnašos

## Nuorodos
* Oficiali klubo svetainė
Pasaulio vyrų tinklinio čempionatas

**Pasaulio vyrų tinklinio čempionatas** – geriausių pasaulio vyrų tinklinio nacionalinių komandų varžybos, kurias rengia tarptautinė tinklinio federacija. 

## Čempionatai

## Nuorodos
* FIVB oficiali svetainė
2018 m. pasaulio vyrų tinklinio čempionatas

**2018 m. pasaulio vyrų tinklinio čempionatas** – 19-asis pasaulio vyrų tinklinio čempionatas, kuris vyko 2018 m. rugsėjo 9 –rugsėjo 30 dienomis Italijoje ir Bulgarijoje. Tai pirmasis vyrų pasaulio čempionatas, kuris vyko dviejuose šalyse iš karto.

## Kvalifikacija

## Pirmas turas
### A grupė

### B grupė

### C grupė

### D grupė

## Antras turas
### E grupė

### F grupė

### G grupė

### H grupė

## Trečias turas
### I grupė

### J grupė

## Finalinis turas

## Galutinė rikiuotė

## Nuorodos
* Oficiali svetainė
1. FC Vöcklabruck

**1. FC Vöcklabruck** – buvęs Austrijos futbolo klubas iš Feklabruko.

## Istorija
1999 m. buvo įkurtas klubas. Žaidė 2008–2009 m. Erste Liga.

2009 m. komanda išformuota.

## Sezonai

|}

## Treneriai
* Dejan Stankovic (2009)
* Andrzej Lesiak (2008–2009)
* Frank Schinkels (2007–2008)
* Manfred Bender (2006–2007)
* Igor Pamić (2006)
* Robert Tschaut (2003–2006)
* Albert Kabashi (2000–2003)
* Helmut Nussbaumer (1999–2000)

## Išnašos

## Nuorodos
* RSSSF duomenų bazė
FC Dornbirn 1913

**FC Dornbirn 1913** – Austrijos futbolo klubas iš Dornbirno.

## Istorija
Klubo ištakos siekia 1913 m. Nuo 2009–2010 m. žaidė tuometinėje Erste liga (II pakopa). Vėliau iškrito į regioninę lygą. 

2018–2019 m. sezone Regionalliga Vakarų regione, tapo nugalėtojais ir buvo perkelti į aukštesnį lygmenį.

2019–2020 m. vėl pakilo į 2. Liga (II pakopa). 2023–2024 m. liko keturioliktoje vietoje ir po sezono iškrito į Regionalliga.

## Sezonai

|}

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Čiukuras

**Čiukuras** – medinių trobesių trikampė anga, esanti stogo gale, ties kraigu. Gali būti atviras arba uždaras.

Dūminėse pirkiose (t. y., iki XVIII–XIX a.) pro čiukurą iš namo pasišalindavo dūmai, vėliau pritaikytas pastogei vėdinti. Čiukuro pakraščiai paprastai dengti vėjalentėmis, lėkiais, kurie saugo šiaudinę stogo dangą.

Čiukurai atsirado IX–XII a. namuose su ugniakurais. Pradėjus daryti čiukurus vietoj dvišlaičių ir keturšlaičių stogų įrenginėta čiukuriniai ir laužyti čiukuriniai stogai. Čiukurai paplito Lietuvoje (daugiausia Žemaitijoje), Latvijoje, germanų ir slavų žemėse.

Žodis *čiukuras* yra giminingas  („kalno, gūbrio viršūnė“),  („kraigas, kekė“),  („kalnas, aukštuma“),  („skardis kalnuose“), galbūt  („priekalnė“),  („kalnas“) ir kt.

## Šaltiniai
Eduardas Lemanas

**Eduardas Lemanas** (; 1841 m. gegužės 15 d. Rygoje – 1902 m. gegužės 5 d. Rėzeknėje) – iš Baltijos vokiečių kilęs ir tuometinėje Rusijos imperijoje (dab. Latvijos bei Lietuvos teritorijose) veikęs gydytojas ir botanikas. 

## Biografija
Gimė ir augo karo gydytojo šeimoje, nuo mažens domėjosi biologija. Dar būdamas gimnazistu, vasaros atostogų metu gyveno pas gimines Kalkuonės dvare (prie Gryvos) ir keliaudavo po apylinkes. Savo būsimam herbariumui rinko augalus, kuriuos vėliau suklasifikavo ir aprašė. Augmenija tirta ne tik latviškuose Brunenės, Skrudalienos, Salienos, Lielbornės bei Kulpiniškių kaimuose, bet ir šiuolaikinės Lietuvos teritorijoje – Smėlynėje, Naujadvaryje ir Tabare (vietovės dab. Zarasų rajone).

Dėl materialinių paskatų nusprendė studijuoti ne botaniką, o mediciną. 1864 m. baigęs Dorpato universitetą atidarė privačią gydytojo praktiką Latgalos miestelyje Varaklianuose. 1872 m. vedė Šarlotę Janentc ir po dvejų metų persikėlė gyventi į Rėzeknę. Šis miestas kartu buvo ir geležinkelio mazgas, todėl E. Lemanas laisvu nuo darbo laiku ėmė traukiniais keliauti po apylinkes ir tyrinėti augalus. Kartais tai darydavo kartu su bendraminčiais: botaniku Johanu Klinge (1890 m. po Dauguvos upės slėnį prie Kraslavos), su švedų paleobotaniku Alfredu Gabrieliu Nathorstu (1891 m. po Rėzeknės apylinkes). Iš viso Eduardas Lemanas surinko ir aprašė net 1236 Latgaloje paplitusius augalų taksonus. Tyrimų medžiaga buvo paskelbta Dorpato universiteto moksliniame žurnale, 1895 m. išspausdinta atskira knygute (po metų išleistas ir papildymas).

Be botanikos E.Lemanas trumpam buvo susižavėjęs ir archeologija – 1872 m. jis kasinėjo senkapius Stirnienėje (prie Varaklianų), apie tai  moksliniame žurnale paskelbė straipsnį. 

## Bibliografija
* Lehmann, E. *Beitrag zur Kenntniss der Flora Kurlands* // Archiv für die Naturkunde Liv–, Ehst– und Kurlands – Dorpat, 2. Serie, Bd. 1, S. 539–580  (1859)
* Lehmann, E. *Bericht über die Gräberaufdeckungen bei Stirnian im Herbst 1872* // Verh. GEG 7 H. 3/4, 106–15 (1873)
* Lehmann, E. *Flora von Polnisch–Livland mit besonderer Berücksichtigung der Florengebiete Nordwest–Russlands, des Ostbalticums, der Gouvernements Pskow und St. Petersburg sowie der Verbreitung der Pflanzen durch Eisenbahnen* – Jurjew (Dorpat) (1895)
* Lehmann, E. *Nachtrag (I) zur Flora von Polnisch–Livland mit besonderer Berücksichtigung der Florengebiete Nordwest–Russlands, des Ostbalticums, der Gouvernements Pskow und St. Petersburg sowie der Verbreitung der Pflanzen durch Eisenbahnen* – Jurjew (Dorpat) (1896)

## Šaltiniai
* ''Lehmann, Eduard'' // Baltisches Biographisches Lexikon digital
* Uvis Suško. ''19. gadsimta botāniskie pētījumi Dienvidaustrumlatvijā''
Didžioji Dailidė

**Didžioji Dailidė** – ežeras Lietuvoje, Alytaus miesto pietrytinėje dalyje, į rytus nuo Pietinio pramonės rajono. Ežero ilgis iš šiaurės vakarų į pietryčius – 0,93 km, plotis – iki 0,13 km. Altitudė 76,5 m. Krantai neaukšti, sausi, apaugę mišku: iš pietinės pusės prieina Alytaus miškas, iš šiaurės – Kurorto parkas. Pietryčiuose išteka upelis link Nemuno.

Nuo 2005 m. iki 2015 m. vykdyti ežero ir jo pakrančių tvarkymo darbai: išvalytas ežero dugnas, šiaurinėje pakrantėje įrengtas paplūdimys, šiaurvakarinėje pakrantėje tarp Mažosios Dailidės ir Didžiosios Dailidės ežerų įrengtos sporto ir žaidimų aikštelės, aplink ežerą nutiesti dviračių ir pėsčiųjų takai su poilsio aikštelėmis. 2020 m. ežere buvo pastatyti valymo įrenginiai. Alytaus miesto pietinio pramonės rajono nuotekos nuo 218 ha ploto surenkamos, išvalomos ir išleidžiamos į Didžiosios Dailidės ežerą.

## Šaltiniai
Mažoji Dailidė

**Mažoji Dailidė** – ežeras Lietuvoje, Alytaus miesto pietrytinėje dalyje, Kurorto parke. Ežero ilgis iš šiaurės vakarų į pietryčius – 0,64 km, plotis – iki 0,1 km. Altitudė 76,4 m. Krantai aukštoki, sausi, apaugę medžiais.

2005–2015 metais vykdyti ežero išvalymo ir pakrančių sutvarkymo darbai, įrengtas šiaurinėje pakrantėje paplūdimys, pietrytinėje pakrantėje tarp Mažosios Dailidės ir Didžiosios Dailidės ežerų įrengtos sporto ir žaidimų aikštelės, aplink ežerą nutiesti pėsčiųjų ir dviračių takai. Ežeras nenutekantis, sausringesniais metais labai nusenkantis, priklauso Nemuno baseinui. Žiemos metu ant ežero ledo veikia čiuožykla.

## Šaltiniai
Liepys

**Liepys, lėpis** – tradicinėje žemaičių sodyboje, ties trobos įėjimu suformuota erdvi pastogė. Šioje erdvėje, kuri Žemaitijoje vadinta lėpiu (liepiu), vasaros metu stovėjo  stalas, buvo  valgoma,  dirbami  darbai. Lėpis – plati pastogė prie namo. Įėjimas į numą turi gale dengtą verandą, vadinamą lėpiu. Lėpis vasarą buvo smagiausia numo dalis.

## Vieta trobos plane

Žemaičių numui buvo būdingos plačios stogo užlaidos, kur laikyti įvairūs ūkio daiktai, kartais pastogėse įrengiamos nedidelės patalpos, belangiai sandėliukai. Be pagrindinės patalpos, prie įėjimo (šalia liepio) atitverta nedidelė kamarėlė  –  šeimininkų  miegamasis. Priešingame nuo liepio pastato  gale buvo atidalytas numogalis, skirtas laikyti gyvuliams.

## Šaltiniai
Maloka

**Maloka** () – tradicinis Amazonijos indėnų bendruomeninis būstas (ilgasis namas). Tai medinis stačiakampio arba apskrito plano statinys, su dvišlaičiu ar kūgio pavidalo stogu, dengtas palmių lapais arba žieve. Malokoje gyvena šeimos bendruomenė (nuo 10 iki 100 žmonių). Kaimelyje būna 2 ir daugiau malokų, šalia jų kai kada statomos mažos lūšnos. Paprastai malokoje kiekviena šeima turi savo ugniakurą. Į pastatą veda du įėjimai – moterims ir vyrams. Sutuoktiniai malokoje miega kartu, o nevedę jaunuoliai bei netekėjusios merginos atskirai. Aplink malokas paprastai greta įrengti daržai.

Maloka Amazonijos indėnų pasaulėžiūroje yra visatos provaizdis, atskiros pastato dalys atitinka atskiras kosmoso dalis. Pastato statyba ritualizuota, joje dalyvauja visa bendruomenė.

Žodžio „maloka“ kilmė nėra gerai žinoma – gali būti, kad žodis kilęs iš tupių k. *mar’oca* („karinis būstas, indėnų ūkis“).


Yanomami poligonal cortes e vistas.png|Janomamų malokos planas
Maloca indígena Mituseño - panoramio.jpg|Indėnų mitusenjų maloka (Vaupeso departamentas, Kolumbija)
Maloca Ipanore, Mitú.jpg|Maloka (Mitu, Kolumbija)
Maloca Pucallpa Carnavales.jpg|Šiuolaikinė maloka (Pukalpa, Peru)


## Šaltiniai
Asla

**Asla** – plūkto molio grindys (grendymas) įvairiuose statiniuose.

Europoje plūkto molio asla buvo įprastos grindys iki XIV a., dabar grindžiama daugelyje pasaulio šalių (ypač Afrikoje, Azijoje, Lotynų Amerikoje).

Lietuvoje asla iki XIX a. daryta tradiciniuose gyvenamuosiuose namuose, kluonuose, daržinėse, priepirčiuose. XIX–XX a. statytuose kaimo gyvenamuosiuose namuose jau dėtos lentų grindys. Asla išliko iki XX a. vidurio aukštaičių gyvenamųjų namų priemenėse ir kamarose, žemaičių trobų didžiuosiuose kaminuose, ūkiniuose pastatuose.

Dabar grindžiant aslas paprastai dedamas žvyro pamatas. Paviršius dengiamas sėmenų aliejumi.

## Šaltiniai
Raudonieji nakvynės namai (2007 filmas)

**Raudonieji nakvynės namai** arba **Raudonasis viešbutis** () – prancūziška juodoji komedija, kuri pasirodė 2007 m.

## Siužetas

Filmas mus nukelia į laikus po Didžiosios prancūzų revoliucijos. Atokiame užkampyje įsikūrė Martinų šeimyna. Jie ten suka verslą, turi smuklę, užeiga ir viešbutį, kuriame apsistoja keliaunininkai. Pro šalį vyko grafų šeimyna, bet jų karietą užpuolė lokys ir sugadino ienas. Neliko nieko kito, tik užsukti pas svetingus užeigos šeimininkus ir prašytis prieglobsčio. Tačiau ne visiems lemta išgyventi, nes per dvidešimt metų jau daugiau negu šimtas pakeleivių dingo be žinios. Visą tai išpasakoja kunigui Roza, kuri norėjo prieiti išpažinties. Kunigas, atvykęs su grafais, po to pradeda elgtis labai keistai. Ir įtarimai krinta ant jo.

## Veikėjai
Aktorius : vaidmuo
* Christian Clavier : Pierre Martin, šeimininkas, Violė ir Matildos tėvas.
* Josiane Balasko : Rose Martin, šeimininkė, Violė ir Matildos motina.
* Gérard Jugnot : Père Carnus
* Jean-Baptiste Maunier : Octave
* Sylvie Joly : grafienė de Marcillac
* Anne Girouard : Marie-Odile de Marcillac
* Urbain Cancelier : Philippe de Marcillac
* François-Xavier Demaison : Simon Barbeuf
* Juliette Lamboley : Mathilde, Martinų čimynos atžala, Pjero ir Rozos dukra. Gražuolė.
* Frédéric Épaud : Violet, (Violė), nekalbantis, bet ypatinga jėga pasižymintis vaikinas.
* Christian Bujeau : žandarų kapitonas.

## Nuorodos
* IMDb svetainėje (anglų k.)
* www.allocine.fr (prancūzų k.)
* cinema.encyclopedie.films.bifi.fr
Dailidės ežerėlis

**Dailidės ežerėlis** – ežeras Lietuvoje, Alytaus miesto rytinėje dalyje, Domantonyse. Ežero ilgis iš pietvakarių į šiaurės rytus – 0,15 km, plotis – iki 0,01 km. Altitudė 102 m. Krantai neaukšti, sausi. Aplinkui plyti pievos. Pakrantėse pastatyti individualūs gyvenamieji namai. Šiaurinėje pakrantėje yra žiedinė sankryža kelių  ir Nr.1134 (Alytaus šilas – Putinai) susikirtimo vietoje. Ežeras nenutekantis, priklauso Nemuno baseinui.

## Šaltiniai
Prieklėtis

**Prieklėtis**, taip pat *prieklėtys, pryklėtis*, arba **priesvirnis** – vieta prieš klėties (svirno) duris po nuleistu stogu, paprastai, lentinis pakilimas. Stogu dengta, be sienų išsikišusi klėties dalis. Taip pat prieklėčiu vadinama pristatyta prie klėties kamaraitė. Prieklėčio paskirtis – apsaugoti įėjimą nuo kritulių, todėl jis visada toje pusėje, kur ir durys. Vienas prieklėtis gali apjungti keletą didesnės klėties įėjimų. Užlipimui ant prieklėčio šalia jo padedamas plokščias lauko akmuo arba įrengiamos kelios medinių laiptų pakopos.

Paplitęs liaudies architektūroje klėties planas yra pailgas stačiakampis su įėjimu pro prieklėtį, kuris gali būti paremtas su kolonėlėmis. Atraminiai stulpai dažniausiai kvadratinio skerspjūvio, pasitaiko su saikingais drožybos ir ornamentikos elementais.

## Termino vartojimo pavyzdžiai

* „Svirnas be prieklėčio – kepurė be *kazirkos*“. 
* „Pastatyk maišą ant prieklėčio“.
* „Vištos palindo po prieklėčiu“.


Klec Stroczycy MV 2008.jpg|Baltarusiška klėtis su prieklėčiu
Paežeriai (Pilviškiai). V. Kudirkos klėtelė.JPG|V. Kudirkos klėtelė su įgilintu prieklėčiu
Svirnas, 2007-04-21.jpg|Prieklėtis su puošybos elementais
Klaipėda Kopgalis muzea bieno - grenejo.jpg|Žvejo klėtis su prieklėčiu Kopgalyje

 
## Literatūra

* Baltrušaitis V., Žižliauskaitė L. Kaišiadorių etnografinis žodynėlis. - Kaišiadorys: Kaišiadorių muziejus, 2006. - P. 87-88;
* Lietuvių kalbos žodynas. T. X. – Vilnius, 1976. - P. 649. 

## Šaltiniai
Kapitono Stepono Kudzevičiaus regata

**Kapitono Stepono Kudzevičiaus regata** – Lietuvoje, Baltijos jūroje, nuo 1994 m. vykstanti regata. Viena seniausių Lietuvos jūrinių regatų.

## Istorija
Kapitonas Steponas Kudzevičius, vadovavęs lietuvių žygiui burine jachta Lietuva aplink pasaulį, pasikvietė dar du patyrusius buriuotojus – jachtos „Vakarės“ kapitoną Saulių Tamkvaitį ir jachtos „Audra“ kapitoną Saulių Kalnėną pasivaržyti Baltijos jūroje. Prie jų prisijungė ir kiti buriuotojai.

Pradžioje „Rudenine Baltija“ pavadinta regata buvo atšiauri ir skirta neišlepusiems buriuotojams. Dalyviai per audringą rudeninę jūrą buriuodavo ne mažiau nei šimtą jūrmylių (185 km.). Kartais regatoje dalyvaudavo vos dvi ar trys jachtos, bet varžybos vis tiek vykdavo. 2016 m. norint pagerbti vieną iš regatos sumanytojų kapitoną Steponą Kudzevičių, „Rudeninės Baltijos“ regata buvo pervadinta jo vardu.

Paskutiniu metu regatoje dalyvauja ne mažiau nei 15 jachtų. Įprastai regata organizuojama rugsėjo pabaigoje – spalio pradžioje. 2018 m. metais varžybos vyko rugsėjo 22-23 dienomis. Regata skirta Lietuvos tautinės olimpiados 80-mečiui. 1938 metais vykusios Lietuvių tautinės olimpiados buriavimo rungtis buvo organizuota būtent Klaipėdoje.

Regatoje varžosi trys jachtų grupės – sportinė ORC, X-35 ir laisvoji LKRT-H. Varžybos vyksta dvi dienas. Šeštadienį, po pirmosios varžybų dienos, regatos dalyviai švartuojasi Danės upėje. Kad ilgastiebės jachtos praplauktų prie buriuotojų krantinės, specialiai jiems bus pakeltas Pilies tiltas.

## Nelaimės
* 2018 m. rugsėjo 22 d., šeštadienį, startavusios dvi jachtos – jachta „Defiance“ (kpt. Oleg Zelenin) ir jachta „Esox“ (kpt. Rimantas Stropus) – buvo išmestos į krantą. Iš keturių jachtos „Defiance“ įgulos narių du buvo sėkmingai išgelbėti gelbėjimo tarnybų, tačiau du – kapitonas Oleg Zelenin ir jo sūnus Dmitrij Zelenin – dingo. Vėliau ligoninėje mirė įgulos narė Olesia Orlova.

## Šaltiniai

## Nuorodos
* Regatos puslapis regatos.lt tinklapyje
Drubengis

**Drubingis** arba **Drobinga** (*pasen.*) – upė Prienų rajone, kairysis Nemuno intakas. Tekmės ilgis 2,0 km; baseino plotas 2,1 km².

## Aprašymas
Prasideda netoli Prienų,  rytinėje pusėje. Upė teka šiaurės rytų kryptimi. Žemupyje, Prienų mieste, ji patvenkta ir sudaro Popierinės tvenkinį. Po to Drubingis už 200 m įteka į Nemuną 300 km atstumu nuo pastarosios upės žiočių.

Seniau Drubingis buvo žymiai vandeningesnis, XVIII a. Prienų seniūnas Kazimieras Sapiega ties upės santaka su Nemunu pastatė popieriaus fabriką. XIX a. lenkų geografai pastebėjo akmenuotą Drubingio dugną. Gamtininkas Kazimieras Kulviecas 1910 m. žurnale „Ziemia“ aprašė keistą pušį prie šios upės: augalo laja priminė daugiau lapuotį nei spygliuotį medį.

Krantuose išsidėsčiusi viena iš didžiausių meškinio česnako nykstančių augaviečių šalyje. Lietuvos vyriausybė šaltiniuotą upės gilaus slėnio 66 ha ploto teritoriją paskelbė Drubengio botaniniu draustiniu – tuo siekiama išsaugoti augalų, gyvūnų ir grybų retųjų rūšių (ypač baltakraštės artonijos, skylėtosios menegacijos, blyškiosios džioveklės) natūraliąsias buveines.

## Šaltiniai

## Nuorodos
* Drubengis, upė // ezerai.vilnius21.lt
* Drubengis žemėlapyje
Kęstutis Marčiulynas

**Kęstutis Marčiulynas**, nuo 2001 m. – **Bo Haeng** (1961 m. rugsėjo 14 d. Ramonuose, Vilkijos rajone – 2022 m. balandžio 22 d. Seule, Pietų Korėjoje) – Lietuvos teatro režisierius ir aktorius, budistų vienuolis.

## Biografija
Augo pas senelę Vilkijoje, šio miestelio vidurinėje mokykloje įgijo brandos atestatą. Studijavo Kauno politechnikos institute. Vėliau, 1984 m. baigė Kauno pantomimos teatro studiją ir pradėjo dirbti Kauno dramos teatro aktoriumi. Kauno pantomimos teatre 1996 m. jis režisavo Seichio Jaširo spektaklį „Jaja“, vaidino režisieriaus Juozo Javaičio trumpametražiniame filme „Kur aš eisiu, kai numirsiu“. Lietuvoje prasidėjus Atgimimui, tapo vienu pirmųjų Liberalų sąjūdžio aktyvistu, bendradarbiavo to meto periodiniuose leidiniuose „Europa“ ir „Liberalia“. 

Susidomėjo budizmu, nuo 1989 m. mokėsi pas Kaunan atvykusį budistinės *Kwan Um Zen* mokyklos vienuolį *Do Am Sunim*. 1999 m. K.Marčiulynas persikėlė gyventi į Pietų Korėją, jo dvasios mokytoju tradicinėje *Kwan Um* mokykloje tapo žinomas *Zen* krypties vienuolis *Seung San Sn*. 2001 m. Kęstutis Marčiulynas davė budisto vienuolio įžadus, *Bo Heang'o* vardu gyveno *Mu Sang Sa* ir *Su Dok Sa* vienuolynuose.

Su budizmo paskaitomis ir praktiniais užsiėmimais lankėsi Europoje, Australijoje, JAV ir kt. Nuo 2007 m. atvykdavo ir į Lietuvą. 2010 m. išleido knygą „Laiškai iš Drakono kalnų“, su aktore Egle Mikulionyte pastatė mono spektaklį „Auksinė šventykla“, kuriame ir pats vaidino.

## Bibliografija
* Nabi, arba Gyvenimo teatras. – Vilnius: Alma littera, 2021 (ISBN 9786090144312)
* Laiškai iš Drakono kalnų. – Vilnius: Fortus Vita, 2010 (ISBN 9786099516219)

## Šaltiniai

## Nuorodos
* ''Bo Haeng (Kęstutis Marčiulynas)''
*    ''„Kelionių kompasas“: Rytų trauka'' (audio, video) // alkas.lt
*  Jūratė Kuzmickaitė. ''Vienuolis Bo Heang: „Sapnavau, kad vedu laidą su Šapranausku“'' // kauno.diena.lt
Alkierius

**Alkierius** – žemaitiškos trobos patalpa – atskiras kambarys šeimos nariui arba svečiui nakvoti. Alkierius skirtas svečiams apnakvindinti, nors dažniausiai naudojamas kaip šeimininkų miegamasis. Jame pastatoma lova, skrynia, stalas su kėdėmis. Virš lovos pakabinama rankšluostinė su rankšluosčiu. Alkierius nebuvo apšildomas, todėl žiemą durys iš gerosios trobos į alkierių būdavo laikomos atviros.

Žodis iš „alkierius“ pateko per  iš  – „lankininkų vieta kampiniame bokšte“.

## Šaltiniai

## Nuorodos
Argentinos moterų krepšinio rinktinė

**Argentinos moterų krepšinio rinktinė** –  tarptautinėse varžybose Argentinai atstovaujanti nacionalinė moterų krepšinio komanda.

## Dalyvavimas čempionatuose
### Olimpinės žaidynės

### Pasaulio čempiontas

## Nuorodos
* Oficiali svetainė
Rafael Floro

**Rafael Floro** (*Rafael da Silva Floro*; g. 1994 m. sausio 19 d.) – Portugalijos futbolininkas, rungtyniaujantis gynėjo arba kairiojo saugo pozicijoje. 

Buvęs Kauno „Stumbro“ ir „Panevėžio“ klubų žaidėjas.

## Karjera
Žaidė gimtojoje Portugalijoje, buvo išvykęs ir bandė laimę Anglijoje.
 
### FC Stumbras
2018 m. antroje pusėje tapo Kauno „Stumbro“ nariu. 
Debiutavo rungtynėse prieš FK Atlantas 2018 m. rugsėjo 19 d.

### Felgueiras
2019 m. grįžo į Portugaliją. Žaidė Felgueiras 1932 ekipoje. 

### Olhanense
Vėliau kitame Portugalijos klube Olhanense.

### FK Panevėžys
2020 m. sausio 23 d. pranešta, kad žaidėjas tapo FK Panevėžys nariu. 

2020 m. kovo 6 d. debiutavo pirmojo turo rungtynėse prieš FK Žalgiris, kurias panevėžiečiai pralaimėjo rezultatu 0-4. 2020 m. rugpjūčio 16 d. pasižymėjo įvarčiu rungtynėse prieš FK Banga Gargždai.

2021 m. birželio 16 d. pasižymėjo solidžiu žaidimu prieš Kėdainių „Nevėžį“, pelnė vienintelį rungtynių įvartį. Ir buvo išrinktas į simbolinę XVII (17) turo rinktinę.

2021 m. rugpjūčio 26 d. rungtynėse prieš FK Kauno Žalgiris pasižymėjo įvarčiu ir svariai prisidėjo prie varžovų sutriuškinimo rezultatu 4:0.

### AC Olou
2021 m. gruodžio mėn. tapo žinoma, kad žaidėjas keliasi į Suomiją. Atstovavo AC Oulu klubui.

### FK Novi Pazar
Nuo 2023 m. vasaros rungtyniavo Serbijoje. Atstovavo FK Novi Pazar. 2023 m. spalio 7 d. pelnė įvartį prieš FK Vojvodina.

### Balzan FC
2024 m. persikėlė į Balzan FC (Malta).

### Olhanense
2025 m. vasarą grįžo į Portugaliją, kur prisijungė prie Olhanense klubo.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Kitados atstovavo įvairaus amžiaus Portugalijos jaunimo rinktinėms.

## Laimėjimai
; **su [[FK Panevėžys]]**
* LFF taurės laimėtojas: 2020 m.
* LFF taurės finalininkas: 2021 m.
* LFF Supertaurės laimėtojas: 2021 m.

## Išnašos

## Nuorodos
* alyga.lt svetainė
* lietuvosfutbolas.lt
* Transfermarkt
* National team data
Joringas

**Joringas** – miestas Danijoje, Jutlandijos pusiasalio šiaurinėje dalyje. Pagal 2014 m. duomenis gyventojų skaičius buvo 25 072 žmonės.

## Istorija
Vienas iš seniausių Danijos miestų. Miesto teisės suteiktos beveik prieš 800 metų. (1243 m.)

## Sportas

### Futbolas
* Vendsyssel FF futbolo klubas.
* „Hjørring“ stadionas

## Galerija

File:Radhus_Hjørring.JPG|Rotušė
File:StKatharine_hjørring_jth_1899.jpg|Šv. Kotrynos bažnyčia
DSB_Hjoerring_2010_ubt.jpeg|Geležinkelio stotis
File:VHM - Provstegården.jpg|Istorijos muziejus


## Nuorodos
* bendruomenės svetainė
Vendsyssel FF

**Vendsyssel FF** – Danijos futbolo klubas iš Joringo.

## Istorija
2013 m. birželio 24 d. radosi Vendsyssel FF klubas, kai susijungė FC Hjørring ir Frederikshavn fI. 

2017–2018 m. sezone klubas Pirmame divizione užėmė trečią vietą ir tai suteikė galimybę kilti į Superlygą. 

2018–2019 m. rungtyniavo Superlygoje, liko dešimtoje vietoje ir buvo perkelti į Pirmą divizioną (antra pakopa).

Nuo 2019–2020 m. sezono žaidė Pirmame divizione.

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia balta apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Thisted FC

**Thisted Fodbold Club (Thisted FC, TFC)** – Danijos futbolo klubas iš Tistedo.

## Istorija
Klubas įkurtas 1989 m. 2017–2018 m. klubas žaidė Pirmame divizione.

## Sezonai

|}

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
FC Roskilde

** Football Club Roskilde**, o trumpai **FC Roskilde** arba tiesiog **Roskilde** – Danijos futbolo klubas iš Roskildės.

## Istorija
Klubas įkurtas 2004 m., kai susijungė trys klubai (Roskilde Boldklub 1906, Svogerslev Boldklub ir Himmelev-Veddelev Boldklub).

Nuo 2017–2018 m. klubas žaidė Pirmame divizione (antra pakopa).

2019–2020 m. sezonas jiems nesusiklostė sėkmingai ir iš krito į Antrą divizioną (trečia pakopa).

2020–2021 m. Antrame divizione buvo tarp blogiausių ekipų ir po sezono iškrito į Trečią divizioną (ketvirta pakopa).

2024–2025 m. sezone varžėsi Pirmame divizione (II), tačiau tarp dvylikos dalyvių liko paskutinėje vietoje ir iškrito į žemesnį divizioną.

## Stadionas
Klubo namų arena – Roskildės futbolo stadionas arba Roskilde Idrætspark, Roskildėje. Vietų skaičius – 6 000. Iš jų – 512 sėdimos.

## Sezonai

|}

## Spalvinė gama
* Mėlyna ir balta spalvos.

## Apranga
;Sportinės aprangos pokyčiai:
* Namuose žaidė tradicine apranga 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Brabrand IF

**Brabrand Idrætsforening (Brabrand IF, BIF)** – Danijos futbolo klubas iš Orhuso vakarinės dalies Brabrando.

## Istorija
Klubas įkurtas 1934 m. Ilgą laiką žaidė mėgėjišku lygmeniu.

2017–2018 m. rungtyniavo Pirmame divizione (antra pakopa), tačiau liko vienuolikti ir iškrito į žemesnį divizioną.

Nuo 2018–2019 m. sezono varžėsi Antrame divizione (III). 2023–2024 m. sezone liko dvyliktoje vietoje Antrame divizione (III) ir iškrito į žemesnį divizioną.

2024–2025 m. sezone tapo Trečiojo diviziono (IV) nugalėtojais.

## Sezonai

|}

## Apranga
; Sportinės aprangos pokyčiai.
* Namuose žaidžia mėlyna balta apranga. 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Viktoras Rėklaitis

**Viktoras Rėklaitis** (1890 m. gegužės 16 d. Marijampolėje, Rusijos imperija – 1942 m. balandžio 5 d. Poznanėje, Trečiasis Reichas) – Lietuvos inžinierius mechanikas, visuomenininkas.

## Biografija
Gimė Marijampolės apskrities viršininko padėjėjo Martyno Rėklaičio šeimoje. Kartu augę broliai vėliau tapo iškiliomis asmenybėmis: Pranas – teisininku, Petras – mediku, Kazimieras – marijonų vienuoliu ir visuomenės veikėju.

V. Rėklaitis 1908 m. baigė Marijampolės gimnaziją, vėliau Dorpato universitete studijavo fiziką ir matematiką. Mokslus tęsė *Nikolajaus I jūrų inžinerijos aukštojoje mokykloje* Kronštadte, kurią baigė 1914 m. Jam buvo suteiktas inžinieriaus mechaniko kvalifikacija ir jūrų karininko laipsnis.

Pirmojo pasaulinio karo metu su Rusijos imperijos laivais „Ciesarevič“ ir „Samson“ dalyvavo karinėse operacijose Baltijos jūroje. 1915 m. Helsinkyje vedė marijampolietę Betty Valnerytę, Suomijoje gimė sūnus Mečys ir duktė Ona (Aglinskienė).

1918 m. vasarą šeima sugrįžo į Lietuvą ir apsigyveno Marijampolėje, kur V. Rėklaitis mokytojavo „Žiburio“ gimnazijoje. 1919 m. Rėklaičiai pervažiavo gyventi į Kauną, šeimos galva buvo paskirtas *Siaurųjų geležinkelių valdybos* viršininku. 1920–1922 m. jis tarnavo savanoriu Lietuvos kariuomenėje, į atsargą išleistas kapitono laipsniu. Gimė sūnus Povilas. 1923 m. V. Reklaitis Aleksote įsteigė *Mašinų remonto dirbtuves* ir joms vadovavo, 1929 m. suprojektavo Saločių tiltą per Mūšą. 1930–1935 m. Kaune dirbo „Amerikos lietuvių akcinės bendrovės“ direktoriumi. Vienas iš *[[Lietuvos Baltijos Lloydas|Lietuvos Baltijos Lloydo]]* jūrų laivininkystės kompanijos steigėju, 1936–1940 buvo šios įmonės valdybos pirmininku. Šeima gyveno Kačerginėje, V. Rėklaitis paskirtas šio kurortinio miestelio direktoriumi.

Buvo aktyvus visuomenininkas, *Suomių–lietuvių draugijos* pirmininkas ir Skautų sąjungos narys rėmėjas. Ilgametis Jūrininkų sąjungos narys, vienas iš Lietuvos prekybos laivyno organizatorių.

Raudonajai armijai užėmus Lietuvą, V. Rėklaičio dirbtuvių darbininkai, sutinkamai su naująja tvarka, jį išsirinko direktoriumi, bet naujoji valdžia tai nepatvirtino. Turėjo įsidarbinti *Upių laivyninkystės komisariato* () padalinyje Kaune.

Vokiška žmonos kilmė leido pasinaudoti TSRS ir Vokietijos 1941 m. sausio 10 d. susitarimu dėl gyventojų mainų ir Rėklaičių šeima išvyko iš Lietuvos, apsigyveno Poznanėje. Viktoras Rėklaitis pradėjo dirbti *Deutsche Waffen– und Munitionsfabriken AG* įmonėje. Peršalęs susirgo ir netrukus mirė. Palaidotas vokiečių repatrijantų kapinėse, pokaryje palaikai perkelti į kitas kapines.

## Įvertinimas
* Baltosios rožės ordinas (Suomija)
* Lietuvos skautų ordinas

## Atminimo įamžinimas
* 2016 m. Kauno rajono savivaldybės lėšomis Kačerginėje buvo atstatyta Viktoro Reklaičio vila. Pastate įsikūrė Kačerginės seniūnija, o bokštelis skirtas miestelio muziejui.

## Šaltiniai
* A. a. inž. Viktoras Rėklaitis // www.draugas.org
* Jūrų inžinierius Viktoras Rėklaitis // www.draugas.org
* Vokietijoje mirė B. Rėklaitienė // www.draugas.org
* Visuomenei pristatyta įžymaus tarpukario inžinieriaus Viktoro Reklaičio vila // www.voruta.lt
Aksis (ežeras)

**Aksis** – ežeras Lietuvoje, Druskininkų savivaldybėje, 10,5 km į rytus nuo Leipalingio, 50 m į vakarus nuo Liškiavio ežero, Liškiavio ežero pusiasalyje. Ežero ilgis iš vakarų į rytus – 0,21 km, plotis – iki 0,13 km. Altitudė 116,3 m. Krantai žemi, pelkėti, ypač šiaurinis krantas. Ežerą iš visų pusių supa miškelis. Šiaurės rytuose išteka upeliukas link Liškiavio ežero (Liškiavės baseinas). Į vakarus įsikūręs Liepiškių kaimas.

## Šaltiniai
Virenė

**Virenė** – didelis ugniakuras gyvenamajame name, turintis platų mūrinį gaubtą, pereinantį į siaurėjantį kaminą. Virenėje katile ant kablio buvo verdamas valgis, rūkoma mėsa, džiovinamos malkos.

Virenė XVI a. pab. Šiaurės Europoje išsirutuliojo iš atviros ugniavietės. Žemaitijoje, vidurio, šiaurės ir šiaurės rytų Aukštaitijoje virenės statytos iki XX a. pr., nuo XX a. vid. retai naudojamos.

Žemaitijoje virene bendrai vadinama virtuvė (*kuknė*).

## Šaltiniai
Pietų Korėjos moterų krepšinio rinktinė

**Pietų Korėjos moterų krepšinio rinktinė** –  tarptautinėse varžybose Pietų Korėjai atstovaujanti nacionalinė moterų krepšinio komanda. Daugkartinė Azijos čempionė.

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Tistedas

**Tistedas** – miestas Danijoje, Jutlandijos pusiasalio šiaurinėje dalyje. Pagal 2018 m. duomenis gyventojų skaičius buvo 13 416 žmonės.
 
## Istorija

Apylinkėse išliko *Landgos* – didžiausias šalyje bronzos amžiaus piliakalnis. Viduramžiais Tistedas buvo stambiu prekybos centru, 1500 m. suteiktos miesto teisės. 

### Lietuviai
Miesto poilsio zonoje *Dragsbaeklejren* Antrojo pasaulinio karo metais nacistinės Vokietijos kariuomenė buvo įsirengusi aerodromą. Vėliau šioje vietoje įsikūrė karo pabėgelių stovykla. Iš tūkstančio pabėgėlių trys ketvirtadalius sudarė lietuviai. Kaip padėkos ir atminimo ženklą 1947 m. išeiviai iš Lietuvos pastatė paminklinį ansamblį „Tėvynei Lietuvai“. Po to stovykla ištuštėjo – jos gyventojai išvyko į kitas šalis. 1950 m. teritorijoje įsikūrė Danijos karalystės *Nepaprastųjų situacijų valdymo agentūra*, išlikę paminklai paimti valstybės globon.

## Sportas
### Futbolas
* Thisted FC – futbolo klubas.
* FC Thy-Thisted Q – merginų futbolo ekipa.
* Sparekassen Thy Arena – talpa 4 tūkst. žiūrovų.

## Galerija

Vaizdas:Thisted_Rådhus_2012-09-06_14-51-47.jpg|Rotušė
Vaizdas:Thisted_kirke.JPG|Bažnyčia
Vaizdas:Thisted_Banegård.jpg|Geležinkelio stotis
Vaizdas:JP_Jacobsen.jpg|Mieste gimęs rašytojas Jensas Peteris Jacobsenas

## Išnašos

## Šaltiniai
* Dansk Center for Byhistorie – Thisted
* Bronzealderhus fundet
Turkijos moterų krepšinio rinktinė

**Turkijos moterų krepšinio rinktinė** –  tarptautinėse varžybose Turkijai atstovaujanti nacionalinė moterų krepšinio komanda. 

## Dalyvavimas čempionatuose
### Olimpinės žaidynės

### Pasaulio čempiontas

## Nuorodos
* FIBA svetainėje
Schuckert & Co.

**Schuckert & Co.** – buvusi Vokietijos elektrotechnikos pramonės įmonė iš Niurnbergo.

## Istorija
Įmonę 1885 m. gruodžio 31 d. įsteigė Sigmund Schuckert. 1903 m. susijungusi su „Siemens & Halske“ įmonė tapo „Siemens-Schuckert“. Pirmojo pasaulinio karo metais gamino ir lėktuvus, pavyzdžiui, Lietuvos karo aviacijos turėtą, tačiau nenaudotą naikintuvą Siemens-Schukert D.IV.

## Lietuvoje
„Schuckert & Co.“ elektrotechnikos įranga naudota pirmosiose Lietuvos šiluminėse elektrinėse: Vilniaus elektrinėje bei brolių Nurokų odos apdirbimo fabrike Šiauliuose.

## Išnašos
Brazilijos vyrų tinklinio rinktinė

**Brazilijos vyrų tinklinio rinktinė** – komanda atstovaujanti Brazilijai tarptautinėse varžybose. Rinktinės sudėtį ir veiklą koordinuoja Brazilijos tinklinio konfederacija. Brazilija laimėjo visus Pietų Amerikos čempionatus, kuriuose dalyvavo - 31 aukso medalis.

## Dalyvavimas čempionatuose
### Olimpinės žaidynės

## Žaidėjai
: 2018 m. sudėtis pasaulio čempionato varžybose:

*Bruno Rezende
*Éder Carbonera
*Wallace de Souza
*Lucas Lóh
*Tiago Brendle
*Murilo Radke
*Thales Hoss
*Raphael Vieira de Oliveira
*Otávio Pinto
*Rodrigo Leão
*Luiz Felipe Fonteles
*Maurício Souza
*Douglas Souza
*Lucas Saatkamp
*Evandro Guerra
*Ricardo Lucarelli Souza
*Maurício Borges Silva
*Renan Buiatti

## Nuorodos
*Oficiali svetainė
Balsių harmonija

**Balsių harmonija**, arba **sinharmonizmas**, – fonologinis balsių asimiliacijos procesas. Priklausomai nuo terminologijos, tai yra viena iš dviejų metafonijos atmainų. Kalbose, kuriose galioja balsių harmonija, yra apribojimų, kokie balsiai gali atsidurti vienas greta kito, tai yra balsiai pagal tam tikrą kriterijų turi būti suderinti.

## Kryptys ir kriterijai
* **Progresyvinė metafonija** – balsių derinimas iš kairės į dešinę, arba nuo žodžio pradžios į galą. Siauresne prasme, tik progresyvinė metafonija vadinama balsių harmonija. Progresyvinė balsių harmonija galioja įvairiose Uralo ir tiurkų kalbose. Pavyzdžiui, šiuose turkų kalbos žodžiuose priesaga suderinta su šaknies balsiu: ***e'''v'''i'''m'' 'mano namas', ''k'''o'''l'''u'''m'' 'mano ranka', ***u**l**u**s**u**m'' 'mano tauta', ''g**ü**l**ü**m'' 'mano rožė'. Šiuose pavyzdžiuose matyti derinimas tiek pagal priešakinę (⟨e⟩ su ⟨i⟩,  (⟨ü⟩ su ⟨ü⟩), tiek pagal užpakalinę (⟨o, u⟩ su ⟨u⟩) balsių eiles, kaip ir pagal balsių sulūpinimą/ suapvalinamą (⟨ü⟩ su ⟨ü⟩).

* **Regresyvinė metafonija** – balsių derinimas iš dešinės į kairę, arba nuo žodžio pabaigos į pradžią. Regresyvinė metafonija dažnai vadinama **umliautu*'. Dar siauresne prasme, umliautas yra būtent užpakalinės eilės balsių virtimas priešakinės eilės balsiais dėl tolesnio priešakinės eilės balsio įtakos, pavyzdžiui, kaip [[Vokiečių kalba|vokiečių kalbos]] žodžiuose *der Gast* — *die Gäste* ' svečias — svečiai', *der Wolf* — *die Wölfe* 'vilkas — vilkai', *der Baum* — *die Bäume'' 'medis — medžiai'.
## Išnašos
Numogalis

**Numogalis**, taip pat **numgalis** –   senovinio namo galas, kur laikomi gyvuliai. Žemaitiškame nume – dar piliakalnių statybas menančiame pastate su atvira ugniaviete, seniausiame lietuvių būste – žmonės gyveno po vienu stogu su naminiais gyvuliais, laikė javus, mantą. Nume būdavę įrengtos dvejos durys. Vienos iš galo, plačios vienpusės, antrosios iš numo vedė į numgalį – *karvininką*.  

Senasis numas buvo 6–8 m pločio ir 10–15 m ilgio, beveik kvadratinio plano, vienos ar kelių patalpų, turėjo galinę įėjimo angą, ties ja atvirą prieangį – lėpį po stogo užlaida, kamarą ir priestatą gyvuliams – numogalį. Numogalis buvo siauresnis, užėmė 1⁄3–1/4 numo ilgio, už jo dar galėjo būti  pristatyta atvira patalpa be durų arba plati pastogė, kur buvo padedamos malkos, ūkio padargai. Sodybos plane numas su numogaliu įsijungė į ūkinį kiemą. 

## Šaltiniai
Umliautas

**Umliautas** ( 'balsių kaita') – fonetinis balsių harmonijos reiškinys, asimiliacijos forma, sutinkama kai kuriose germanų, keltų, Uralo, Altajaus (pvz., kazachų, uigūrų) ir kitose kalbose. Umliauto esmė – užpakalinės eilės balsių virtimas priešakinės eilės balsiais dėl po jų einančių skiemens garsų įtakos, dažniausiai šaknis supriešakėja dėl priesagoje ar galūnėje esančio priešakinės eilės balsio:  'kiemas – kiemai',  'galva – jų galva',  'pakuoju – pakuoji'.

Neretai umliautas žymimas dviem taškais virš raidės – trema ( ¨ ).
## Išnašos
Rūsys

**Rūsys** – požeminė patalpa, dažniausiai skirta maisto atsargoms laikyti.

Paprasčiausias rūsys yra žemėje (ypač kalvos atšlaitėje) iškasta duobė (~1,0 m skersmens, 2 m gylio) lentomis ir rąsteliais sutvirtintomis sienomis. Tokia duobė uždengiama rąstelių stogu, apipilama žemėmis, o anga užkišama šiaudais. Duobės pobūdžio rūsys gali būti įrengtas ir po virtuvės, kamaros ar viso namo grindimis.

Trobesio tipo rūsys turi žeminę ir antžeminę dalį; žeminės dalies sienos sutvirtintos akmenimis arba suręstos iš apvalių rąstų (4–6 vainikų Aukštaitijoje, kai kada 10–12 – Žemaitijoje), su dvišlaičiu arba trišlaičiu šiaudų, malksnų stogu. Lubos būdavo apipilamos spaliais, apdedamos samanomis, šiaudais, plūkto molio, plytų arba betono grindys įrengiamos gerokai aukščiau gruntinio vandens pavasario lygio. Pasieniais įrengiami aruodai ir lentynos.

Dvaruose rūsiai daržovėms, obuoliams laikyti dažniausiai buvo mūriniai (mediniuose dvaruose – mediniai), su prieangiais, ventiliuojami, statyti statesniuose šlaituose, apipilti žemėmis. Senuosiuose antžeminiuose rūsiuose paprastai būdavo laikomas ledas, kad juose vėsa laikytųsi ištisus metus (žr. ledainė).

Nuo XX a. pr. pradėjo plisti po namu įrengiami rūsiai. Tokią patalpą vėliau įgijo ne tik gyvenamieji namai, bet ir daugiabučiai, visuomeniniai pastatai. Dabartiniai rūsiai būna po visu pastatu arba jo dalimi, vieno, kai kada kelių aukštų, koridorinio arba padriko plano, su mažais langeliais arba be jų, šildomas arba nešildomas. Įrengti iš tokių pat medžiagų, kaip ir pamatas (betono, gelžbetonio, senųjų namų – iš akmenų, plytų arba mišraus mūro), paprastai be jokios apdailos.

Rūsiai nuo seno naudoti visų pirma daržovių laikymui per žiemą – temperatūra jame turi būti ne per žema, kad žaliavos nesušaltų, ir ne per aukšta, kad nepradėtų dygti, vysti, pūti. Rūsiai visų pirma kasti bulvėms, tačiau juose laikomos ir morkos, burokai, ropės, ridikai, įvairūs konservai (po namais ėmus statyti rūsius jie didžiąja dalimi pakeitė kamaras). Vasarą rūsiuose gali būti laikomi pieno gaminiai. Visuomeninių pastatų rūsiai dažniausiai naudojami kaip technologinės patalpos, juose gali būti įrengti požeminiai garažai, sandėliai, kartais ir viešosios patalpos (parduotuvės, barai, kirpyklos ir kt.).

Rūsiai nuo seno įrengiami ir po bažnyčiomis – ten gali būti įrengtos koplyčios, laidojimo patalpos, kriptos.

## Šaltiniai
Vejle Kolding

**Vejle Boldklub Kolding (Vejle Kolding, VB Kolding)** – Danijos futbolo klubas iš Vailės. 

## Istorija
Klubas įkurtas 2011 m., kai susijungė Vejle Boldklub ir Kolding FC.

Klubas iširo, kai 2013 m. birželio mėn. suskilo į Vejle Boldklub ir Kolding IF.

Du sezonus (2011–2012  ir 2012–2013 m.) klubas žaidė Pirmame divizione.

## Sezonai

|}

## Išnašos

## Nuorodos
*
FC Hjørring

**Football Club Hjørring (FC Hjørring)** – Danijos futbolo klubas iš Joringo. 

## Istorija
Klubas įkurtas 2006 m.

2013 m. vasarą prasidėjo bendradarbiavimas su Frederikshavn fI ir nuo tų metų radosi kitas darinys, žinomas Vendsyssel FF pavadinimu.

Iš kito klubo (Hjørring Idrætsforening) įsigijo Pirmojo diviziono licenciją.

Kelis sezonus (2010/11, 2011/12  ir 2012/13 m.) klubas žaidė Pirmame divizione.

## Sezonai

|}

## Išnašos

## Nuorodos
*
Jammerbugt FC

**Jammerbugt FC (JFC)** – Danijos futbolo klubas iš Pandrupo. 

## Istorija
Klubas įkurtas 1974 m., rugpjūtį, kai susijungė Kaas Idrætsforening ir Pandrup Boldklubo. Tuo metu vadintas **[[Jetsmark IF]]**.

2008 m. vyko restruktūrizacija. Klubas pakeitė pavadinimą ir tapo **[[Blokhus FC]]**. 

2011–2012 m. klubas žaidė Pirmame divizione. Liko paskutinėje vietoje ir iškrito į žemesnį lygmenį.

2013 m. klubo dalininkai dar kartą pakeitė klubo pavadinimą. Nuo tada vadinamas **Jammerbugt FC**. Nors oficialiai taip vadinosi tik nuo sekančių metų.

2021–2022 m. rungtyniavo Pirmame divizione (antra pakopa), tačiau liko paskutinėje (dvyliktoje) vietoje ir po sezono perkelti į žemesnį divizioną.

## Emblema

Jetsmark IF logo.png|**JETSMARK IF**  1974–2007 m.
Blokhus FC logo.jpg|**BLOKHUS FC**  2008–2013 m.
Jammerbugt FC logo.png|**JAMMERBUGT FC**  nuo 2017 m.


## Sezonai
### Danijos varžybos
; BLOKHUS FC (2008–2013 m.)

|}
; JAMMERBUGT FC

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* TRANSFERMARKT
* Globalsportsarchive
Pandrupas

**Pandrupas** – miestas Danijoje, Jutlandijos pusiasalio šiaurinėje dalyje. Pagal 2018 m. duomenis gyventojų skaičius buvo 2 940 žmonės.

## Istorija
Nuo devintojo dešimtmečio čia buvo gaminami  mobilieji telefonai ("Bosch", "Dancall", "Flextronics" ir "Siemens"), tačiau jų gamyba jau perkelta į užsienį. 

Dabar tai kurortinis miestelis, kuriame yra paplūdimių ir vasarnamių.

Futbolo asociacija "Jammerbugt FC" yra iš Pandrupo.

## Sportas
### Futbolas
* Jammerbugt FC futbolo klubas.
* „Jetsmark“ stadionas

## Galerija

File:PandrupSkoleafdeling.jpg|Pandrup Skoleafdeling
File:Bredgade_i_Pandrup_2010_ubt-5.JPG|Baptistkirken
File:Pandrup Baptistkirke 2010 ubt.JPG|Baptistkirken
File:GL STATION PANDRUP 2010 ubt-1.JPG|Den gamle station
File:PandrupGamleMejeri.jpg|Mejeriet fra 1940


## Išnašos

## Nuorodos
* Handelsstandsforeningens byportal – bl.a. med 10 specielle huses historie
* Geodatastyrelsen: Høje målebordsblade 1842-1899 og lave målebordsblade 1901-1971
BK Marienlyst

**Boldklubben Marienlyst (BK Marienlyst)** – Danijos futbolo klubas iš Odensės.

## Istorija
Klubas įkurtas 1922 m. 2013–2014 m. klubas žaidė Pirmame divizione. Liko paskutinėje vietoje ir iškrito į žemesnį divizioną.

## Sezonai

|}
GG (geriausių grupė)

## Išnašos

## Nuorodos
* Oficiali klubo svetainė
Jaunagramatikiai

**Jaunagramatikiai** ( 'jaunieji gramatikai') – XIX a. Vokietijos kalbotyros mokykla, pirmą kartą pasiūliusi kalbotyros žinias tikrinti pagal natūraliųjų mokslų principus, konkrečiai – jaunagramatikiai pasiūlė pastovių fonetinių atitikmenų hipotezę. Jaunagramatikių darbuose svarbiausias vaidmuo teko istorinei lyginamajai kalbotyrai, taikomai indoeuropeistikos srityje.

Žymiausi šios mokyklos atstovai:
*Otto Behaghel  (1854–1936)
*Wilhelm Braune (1850–1926)
*Karl Brugmann (1849–1919)
*Berthold Delbrück (1842–1922)
*August Leskien (1840–1916)
*Adolf Noreen (1854–1925)
*Hermann Osthoff (1847–1909)
*Hermann Paul (1846–1921)
*Eduard Sievers (1850–1932)

Didžiausi jaunagramatizmo kritikai buvo: Georg Curtius, Mikołaj Habdank Kruszewski, Hugo Schuchardt, Graziadio Isaia Ascoli, Johannes Schmidt, Ferdinand de Saussure.

Jaunagramatizmas buvo vyraujanti XIX a. pabaigos – XX a. I trečdalio kalbotyros srovė; vėliau Vakaruose jį pakeitė kitos srovės, o Sovietų Sąjungoje jaunagramatikių idėjos („istorizmas kalbotyroje“) turėjo teigiamos įtakos kovoje su Nikolajaus Maro „naujuoju kalbos mokymu“.
## Išnašos
Paulius, Kristaus apaštalas

**Paulius, Kristaus apaštalas** () – 2018 m. sukurta biblinė drama, pasakojanti apie paskutiniuosius apaštalo Pauliaus gyvenimo metus. Evangelisto Luko vaidmenį atlikęs Jim Caviezel yra įkūnijęs Jėzų Kristų filme „Kristaus kančia“ 2004 m.
Juostos filmavimo darbai buvo vykdomi Maltoje.

## Pagrindiniai aktoriai
: *Aktorius – vaidmuo*
* James Faulkner – apaštalas Paulius
* Jim Caviezel – evangelistas Lukas
* Olivier Martinez – Mauricijus, Mamertino kalėjimo prefektas
* Antonia Campbell-Hughes – Irenika, Mauricijaus žmona
* Joanne Whalley – Priscila
* John Lynch – Akila
* Noah Huntley – Publijus 
* Alessandro Sperduto – Kasijus 

## Turinys

Didžiuliam gaisrui nusiaubus Romą, imperatorius Neronas padegimu apkaltina krikščionių bendruomenę. Prasideda nekaltų žmonių persekiojimas, kankinimas ir žudymas. Apaštalas Paulius suimamas ir, apkaltintas padegimo organizavimu, atsiduria Mamertino kalėjime, kuriame laukia mirties bausmės vykdymo. Kalėjimo prefektas Mauricijus, senas ir patyręs kareivis, kurio duktė serga nežinoma liga ir kuris pritaria Nerono veiksmams.

Gydytojas Lukas, padedamas kitų krikščionių, patenka į kalėjimą pas Paulių, kad šis savo žodžiu ir įžvalga sustiprintų persekiojamuosius. Čia jis pradeda rašyti Pauliaus pasakojimą, kol taip pat patenka Mauricijaus nemalonėn. Pastarasis nusprendžia Luką ir kitus krikščionis išsiųsti į areną nužudyti laukiniams žvėrims, tokiu būdu tikėdamasis permaldauti savo dievus dėl dukters ligos. Tuo metu keli aršūs krikščionys suorganizuoja įsiveržimą į kalėjimą, kad išvaduoti Paulių ir Luką, tačiau šie atsisako bėgti.

Kadangi dukrai vis blogiau, galiausiai Mauricijus surizikuoja pasikliauti Pauliumi ir leidžia Lukui ją apžiūrėti. Po gydymo mergaitė pasveiksta, Lukas paleidžiamas į laisvę, kur pradeda platinti savo rankraštį. Paulius lieka kalėjime, kol ateina laikas jo mirties bausmės vykdymui…
Policininkė ir dorovės policija

**Policininkė ir dorovės policija** () – 1979 m. itališka erotinė komedija. Vienas iš filmų serijos apie policininkę Džijaną Amikuči, kiti du – „Policininkė Niujorke“ ir „Policininkė daro karjerą“.

## Siužetas

Policininkė Amikuči svajoja patekti į dorovės policijos padalinį, tačiau šio vadovas komisaras Nardekijas nenori jos priimti. Gatvėje sutikusi berniuką, ieškantį savo motinos, kuri greičiausiai buvo striptizo šokėja, Džijana pažada jam savo pagalbą. Mėgindama rasti dingusiosios pėdsakus, ji atsiduria naktiniame klube, kur išgirsta apie planuojamą naujų sekso vergių atvykimą. Džijana nusprendžia, kad, padėjusi atskleisti šį nusikaltimą, ji neabejotinai nusipelnys vietos dorovės policijoje, todėl ima veikti savarankiškai…

## Pagrindiniai aktoriai
: *Aktorius – vaidmuo*
* Edwige Fenech – Džijana Amikuči
* Alvaro Vitali – policininkas Taralo
* Lino Banfi – komisaras Skapavija
* Maurizio Honorato – agentas Arturas
* Gianfranco Barra – komisaras Nardekijas
* Sal Borgese
* Giacomo Rizzo
* Silvia Patras

## Šaltiniai
Ginkluotas angelas

**Ginkluotas angelas** () – 1992 m. režisieriaus Damiano Damiani sukurtas kriminalinis filmas.

## Pagrindiniai aktoriai
: *Aktorius – vaidmuo*
* Remo Girone – komisaras
* Tahnee Welch – Liza
* Eva Grimaldi – Tereza
* Nicola D’Eramo
* Francesco Sciacca
* Sergio Fiorentini
* Antonino Iuorio
* Jean Hebert

## Turinys

Policijos komisaras galutinai nusivilia teisingumu ir sistema, kuomet nužudomas pagrindinis jo bylos liudytojas, o žinomas advokatas padeda nusikaltėliams laimėti teismo procesą. Komisaras nusprendžia išeiti į pensiją, tačiau tą patį vakarą kažkas nužudo advokatą. Policija suima du valkataujančius užsieniečius, tačiau tuomet su komisaru susisiekia Liza – mergina, dirbanti kavinėje, kurioje jis kasdien lankosi, - ir prisipažįsta įvykdžiusi nusikaltimą. Pradžioje komisaras ja netiki, tačiau pateiktos smulkios detalės jį įtikina. Mergina tvirtina, kad jai nusibodo stebėti kaip nusikaltėliai išvengia bausmių, o policija dažniausiai lieka bejėgė. Komisaras nenori jos suimti ir Liza pasiūlo veikti išvien: jis atrenka taikinius, o ji juos likviduoja. Keletas operacijų pavyksta puikiai, tačiau vienos metu, nužudžiusi mafijos atstovą, Liza susiduria su šio meiluže Tereza, kurią nusprendžia palikti gyvą. Komisaras priekaištauja, nori pats pašalinti liudininkę, tačiau nepajėgia. Apklausos policijoje metu jis nusprendžia, kad Tereza nekels pavojaus, nes nusikaltėlį apibūdina kaip jauną vaikiną. 

Kai tik Tereza atsiduria laisvėje, ją pagrobia nusikaltėliai, kurie prievartos būdu netrukus išgauna tiesą apie žudiką…
Klainhofo viešbutis

**Klainhofo viešbutis** () – režisieriaus Carlo Lizzani 1977 m. sukurta erotinė drama.

## Pagrindiniai aktoriai
: *Aktorius – vaidmuo*
* Corinne Clery – Paskalė
* Bruce Robinson – Karlas / Aleksas
* Katja Rupe – Petra
* Michele Placido – Pedro
* Rodolfo Dal Pra
* Werner Pochath
* Peter Kern

## Turinys

Ištekėjusi moteris Paskalė, pavėlavusi į lėktuvą, priversta praleisti naktį Berlyne. Ji nusprendžia apsistoti “Klainhofo” viešbutyje, kuriame gyveno kuomet buvo studentė. Aplinka gerokai pasikeitusi, tačiau Paskalės dėmesį patraukia gretimame kambaryje gyvenantis jaunuolis vardu Karlas. Paskalė ima jį stebėti ir sužino, kad šis yra besislapstantis revoliucionierius, ieškomas policijos. Ji taip įsitraukia, kad praleidžia skrydį į Londoną, o pati ima sekti Karlą ne tik kambaryje, bet ir mieste. Kuo daugiau apie jį sužino, tuo labiau Karlas ją traukia, kol galiausiai Paskalė nusprendžia pati užeiti į jo kambarį…